ai4bharat/Pralekha huggingface dataset:
کامرس اور صنعت کی وزارتہ
اپیڈا نے راجستھان سے زرعی مصنوعات کی برآمدات میں اضافے کے لئے اسٹارٹ اَپس کے لئے تربیتی پروگرام کا انعقاد کیا
نئی دلّی ، 30 جولائی/ زرعی مصنوعات کی بر آمدات کو فروغ دینے کے لئے اسٹارٹ اَپس کے ماحول کے فروغ کی خاطر اپیڈا نے راجستھان کے جودھپور میں زرعی یونیورسٹی کے اشتراک سے ایک پروگرام کا انعقاد کیا ہے ، جس میں 430 سے زیادہ کسانوں ، طلباء ، تاجروں اور دیگر فریقوں نے شرکت کی ۔
زرعی بر آمدات میں اسٹارٹ اَپس کے لئے تربیتی پروگروام کا مقصد کسانوں اور زرعی طلباء کے درمیان بیداری پیداکرنا ہے ۔ پروگرام میں راجستھان حکومت پر زور دیا گیا کہ وہ زرعی بر آمدات کو کسانوں کی روزی اور آمدنی میں اضافے کے لئے ایک کاروباری موقع کے طور پر فروغ دے ۔
28 جولائی ، 2021 ء کو ورچوئل طریقے سے منعقدہ پروگرام کا مقصد کسانوں ، زرعی طلباء اور دیگر فریقوں کو بر آمداتی سپلائی چین میں تربیت دینا تھا ، جس سے دیہی روز گار میں اضافہ ہوگا ۔
پروگرام کے دوران اپیڈا کے عہدیداروں نے زرعی بر آمدات سے متعلق امور اور زرعی سپلائی چین میں بر آمدات کے چیلنجوں کی وضاحت کی ۔
اپیڈا کے عہدیداروں نے زرعی بر آمدات میں اضافہ کرنے کے لئے حکومت کے اقدامات ، جیسے مالی امداد کی اسکیمیں ، آر بی آئی کے رہنما خطوط اور ڈجیٹل ٹیکنا لوجی کا سپلائی چین میں استعمال وغیرہ کی بھی وضاحت کی ۔
جودھپور کی زرعی یونیورسٹی اور راجستھان کے زراعت کے محکمے کے عہدیداروں نے راجستھان کے مغربی زون ، خاص طور پر کھجور ، انار، سرسوں وغیرہ کے بر آمداتی امکانات پر تبادلۂ خیال کیا ۔
زیرا ، ایسبگول ، ارنڈی اور حنا وغیرہ کے بر آمداتی امکانات پر بھی غور کیا گیا ۔ راجستھان ایگریکلچر مارکیٹنگ بورڈ  کے عہدیداروں نے بھی میٹنگ میں شرکت کی ۔
اپیڈا زراعت اور زرعی مصنوعات کی بر آمدات میں فروغ کے لئے مختلف اداروں اور تنظیموں کے درمیان اشتراک کے طریقۂ کار اور تال میل پر زور دے رہی ہے تاکہ مختلف فریقوں کی صلاحیت سازی اور ماہرین کی پیشہ ورانہ تربیت کو فروغ دیا جا سکے اور اس کا مقصد 2018 ء میں حکومت کے ذریعے اعلان کردہ زرعی بر آمداتی پالیسی  کے مقاصد کو حاصل کرنا ہے ۔
اپیڈا ، اے ای پی کے نفاذ کے لئے کئی ریاستی حکومتوں کے ساتھ کام کر رہی ہے ۔ ان ریاستوں میں مہاراشٹر ، اتر پردیش ، کیرالہ ، ناگا لینڈ ، تمل ناڈو ، آسام ، پنجاب ، کرناٹک ، گجرات ، راجستھان ، آندھرا پردیش ، تلنگانہ ، منی پور ، سکم ، اترا کھنڈ شامل ہیں اور مدھیہ پردیش نے بر آمدات کے لئے مخصوص ریاستی ایکشن پلان کو قطعی شکل دے دی ہے ، جب کہ دیگر ریاستیں ، اِسے مکمل کرنے کے مختلف مراحل میں ہیں ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 7238
(Visitor Counter : 105
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 218.93 کروڑ  ٹیکے لگائے جاچکے ہیں
پچھلے 24 گھنٹے میں 4,96,833 ٹیکے لگائے گئے
سردست بھارت میں 29,251 مریض زیر علاج ہیں
زیر علاج مریضوں کی شرح فی الحال 0.07 فیصد ہے
شفایابی کی شرح فی الحال98.75 فیصد ہے
گذشتہ 24 گھنٹوں کے دوران 3,884 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد 4,40,51,228
ہوگئی ہے
گزشتہ 24 گھنٹے میں 2,797 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 89.67 کروڑ ٹیسٹ کئے جاچکے ہیں؛ گذشتہ 24 گھنٹوں میں 2,66,839 ٹیسٹ کئے گئے
صحت اور خاندانی بہبود کی وزارت
مرکزی وزیر صحت جناب منسکھ منڈاویا نے صفدر جنگ اسپتال میں بہت سی مختلف النوع صحت سہولتوں کا افتتاح
انہوں نے اسپتال کی برادری کو تلقین کی کہ وہ اسے پورے ملک کے لئے ایک ماڈل اسپتال بنائیں
ہمیں وزیراعظم کے نئے بھارت کے لئے حفظان صحت کے نظام کی مجموعی کایا پلٹ کرنے سے متعلق ویژن کی سمت میں کام کرنا چاہئے
صحت اور خاندانی بہبود کے مرکزی وزیر جناب منسکھ منڈاویا نے آج یہاں صفدر جنگ اسپتال میں مریضوں پر مرکوز بہت سی طبی سہولیات کا افتتاح کیا۔ انہوں نے اسپتال کے نئے بلاک میں زیادتی کے شکار بچوں کی دیکھ بھال کے ایک مرکز اور زیادتی کے شکار بزرگ افراد کی دیکھ بھال سے متعلق ایک مرکز، ایک میٹرک ٹن کی صلاحیت والے پی ایم کیئرس پریشر سونگ ایبزارپشن آکسیجن پلانٹ اور ایک نئے عارضی اسپتال کا افتتاح کیا۔ انہوں نے ایک کتابچہ ‘‘کوالٹی کی بات’’ کا اجراء کیا اور اسپتال کو اس کے داخلے کی سطح کا این اے بی ایچ تصدیق شدہ سرٹیفکٹ بھی پیش کیا ۔
اسپتال کو مبارک باد دیتے ہوئے جناب منڈاویا نے اس بات کو اجاگر کیا کہ ڈاکٹروں کی لگن اور ان کا عزم، حفظان صحت کے اہم ستون ہیں اور یہ سینٹرل گورنمنٹ ہوسپٹل کی بنیاد تشکیل دیتے ہیں:
‘‘اسپتال اور ڈاکٹرس ایک ہی سکے کے دو رخ ہوتے ہیں۔ کوئی بھی ایک دوسرے کے بغیر کام کاج نہیں کرسکتا۔ ڈاکٹرس اپنی لگن اور اپنے کام پر توجہ دینے کی وجہ سے اس بات سے شاید پوری طرح آگاہ نہ ہوں، لیکن سماج میں ان کا زبردست احترام کیا جاتا ہے۔ کورونا سے ہمیں تحفظ فراہم کرنے میں ان کے عزم کی بدولت ، اس احترام میں خاطر خواہ اضافہ ہوا ہے۔ ایک اسپتال کو اس طرز عمل میں ایک فطری توسیع کرنے والا بننا چاہئے’’۔
اس اسپتال کا بغیر اعلان شدہ ان کے چند روز قبل کے حالیہ دورے کا ذکر کرتے ہوئے وزیر موصوف نے اسپتال آنے والے مریضوں اور ان کے رشتے داروں کی دقتیں دور کرنے میں بہتری کی گنجائش کو اجاگر کیا۔ انہوں نے نظام میں اصلاح سے متعلق ایک وسیع پوائنٹ سے منسلک کیا تاکہ وزیراعظم جنا ب نریندر مودی کے نئے بھارت کے ویژن کو پورا کیا جاسکے۔
اسپتال کی برادری کو اسے پورے ملک کے لئے ایک ماڈل اسپتال بنانے کی تلقین کرتے ہوئے، انہوں نے ڈاکٹروں پر زور دیا کہ وہ انفرادی نقطہ نظر سے توجہ ہٹائیں اور پورے اسپتال کے کام کاج کا ایک ٹیم کے طور پر جائزہ لیں، تاکہ اسپتال کے کام کاج کو خوش اسلوبی کے ساتھ چلایا جاسکے۔ انہوں نے امید ظاہر کی کہ اس کی بدولت اسپتال کی شبیہ کو تبدیل کرنے میں مدد ملے گی۔
نوجوان ڈاکٹروں کی حوصلہ افزائی کی غرض سے، وزیر موصوف نے اس سے قبل گجرات کے وزیراعلی کی حیثیت سے وزیراعظم جناب نریندر مودی کے ساتھ کام کرنے کی مثالیں پیش کیں۔ ان کے کرم یوگی کے اصول کی بدولت سرکاری اسکولوں اور طبی مراکز کے عملے کے کارکنان سمیت سرکاری عہدیداروں کو ترغیب حاصل ہوئی ہے کہ وہ بہتر کارکردگی کا مظاہرہ کریں اور نظام کو بہتر بنائیں۔ برتاؤ میں تبدیلی کے عمل کو ادارہ جاتی بنانے سے نظام میں بھی تبدیلی پیدا ہوتی ہے۔
مرکزی وزیر صحت نے اسپتال میں زیر علاج مریضوں سے بات چیت بھی کی۔
اس موقع پر مرکزی صحت سکریٹری جناب راجیش بھوشن، ہیلتھ سروسز کے ڈائریکٹر جنرل پروفیسر  سنیل کمار، اور صفدر جنگ اسپتال کے میڈیکل سپرنٹنڈنٹ ڈاکٹر ایس وی آریہ بھی تقریب میں موجود تھے۔
۔۔۔۔۔۔۔۔۔۔۔۔۔۔۔۔۔۔

U-9070
(Visitor Counter : 144
وزیراعظم کا دفتر
وزیر اعظم جناب نریندر مودی اور جمہوریہ کوریا کے صدر، عزت مآب مون جائے-اِن کے درمیان فون کال
نئی دہلی، 21 اکتوبر: وزیر اعظم جناب نریندر مودی نے آج صبح جمہوریہ کوریا کے صدر، عزت مآب مون جائے-اِن سے فون پر بات کی۔
دونوں لیڈران نے کووڈ-19 وبائی امراض کے خلاف لڑائی میں پیش رفت، بین الاقوامی قدر کے سلسلے میں جاری تبدیلی، شفاف، ترقی کی جانب مائل اور ضابطوں پر مبنی عالمی تجارتی نظام کی حفاظت، اور عالمی تجارتی تنظیم کے اہم رول سمیت اہم عالمی پیش رفتوں کا جائزہ لیا۔
دونوں لیڈران نے درج بالا امور پر ایک دوسرے کے رابطہ میں رہنے ، اور تمام شعبوں میں دو طرفہ تعاون کو آگے بڑھانے پر اتفاق کیا۔
ٹیکسٹائلز کی وزارت
محترمہ درشنا وکرم جردوش نے بی ٹی آرکاؤنسل کی ایک سالہ تقریبات میں شرکت کی
محترمہ درشنا جردوش نے آسام کے وزیراعلیٰ کے ہمراہ بوڈو لینڈ ٹیکسٹائل مشن اور بوڈو لینڈ سلک مشن کا افتتاح کیا
مرکزی ریشم بورڈ اور آسام کے جنگلات اور ماحولیات سے متعلق محکمے نے کچا ریشم پیدا کرنے کی صنعت میں لگے جنگل پر مبنی خاندانوں کو مدد فراہم کرنے کی غرض سے ایک مفاہمت نامہ پر دستخط کئے ہیں
کپڑے کی صنعت، ٹیکسٹائلز اور ریلوے کی مرکزی وزیر مملکت محترمہ درشنا وکرم جردوش نے آج کوکرا جھار کے مقام پر بوڈو لینڈ ٹیری ٹوریئل ریجن کاؤنسل  کی ایک سالہ تقریبات میں شرکت کی۔ محترمہ جردوش نے اپنے خطاب میں کہا کہ بوڈو لینڈ ایک خوبصورت خطہ ہے، جو قدرتی وسائل سے مالا مال ہے اور اس کی ایک مستحکم اور دانشورانہ سماجی روایت ہے اور یہ بھارتی بر صغیر کی سب سے زیادہ پُر امن سرحدوں میں سے ایک ہے ۔
آسام کے وزیراعلیٰ ڈاکٹر ہیمنت بسو سرما بھی اس موقع پر موجود تھے۔ محترمہ جردوش نے کوکرا جھار کے اپنے دورے کے دوران بوڈوفا اوپیندر ناتھ برہم کے مجسمہ پر گلہائے عقیدت نذر کئے۔ محترمہ جردوش نے بی ٹی آر میں کوکرا جھار میں اطلاعاتی ٹیکنالوجی پارک کی افتتاحی تقریب میں بھی شرکت کی۔
اس موقع پر اظہار خیال کرتے ہوئے وزیراعلیٰ ڈاکٹر سرما نے کہا کہ بی ٹی آر میں نئی حکومت نے چنوتیوں سے بھرا ایک شاندار سال مکمل کر لیا ہے۔ البتہ ان چنوتیوں کے باوجود اپنے عزم کے ساتھ حکومت نے ترقی کی سمت تیز رفتاری سے پیش قدمی کی۔
وزیراعظم نریندر مودی اور وزیر داخلہ امت شاہ کی موجودگی میں دستخط کئے جانے والےتاریخی بوڈو امن معاہدہ کا حوالہ دیتے ہوئے ڈاکٹر سرما نے کہا کہ اس معاہدے کی بدولت بی ٹی آر میں امن کے ایک نئے دور کا آغاز ہوا ہے۔
وزیراعلیٰ نے مرکزی وزیر مملکت محترمہ جردوش کے ہمراہ بوڈو لینڈ ٹیکسٹائلز مشن اور بوڈو لینڈ سلک مشن کا افتتاح کیا۔
اس کے علاوہ ریشم سے متعلق مرکزی بورڈ اور آسام کے جنگلات اور ماحولیات سے متعلق محکمے کے درمیان ایک مفاہمت نامے پر بھی دستخط کئے گئے۔ اس مفاہمت نامہ کی بدولت آسام کے سرحدی جنگلاتی علاقوں میں رہنے والے جنگلات پر گزربسر کرنے والے ان خاندانوں کو فائدہ ہوگا، جو ریشم کے کیڑے پال کر اپنی روزی روٹی کماتے ہیں۔ اس مفاہمت نامے سے انہیں روزگارکے نئے مواقع فراہم کئے جانے میں بھی مناسب مدد فراہم ہوگی۔ رکن سکریٹری اور آسام کے جنگل اور ماحولیات کے محکمۂ جنگلات سے متعلق سربراہ جناب رجت رنجن اوکھانڈیار، محترمہ الکا بھارگو نے مفاہمت نامہ پیش کیا۔
صحت اور خاندانی بہبود کے وزیر کیشب مہنت اور بی ٹی سی سربراہ پرمود بوڈو نے بھی اس موقع پر اظہار خیال کیا۔ مکانات اور شہری امور کے وزیر اشوک سنگھل ڈبلیو پی ٹی اینڈ بی سی کے وزیر یوجی برہما، بی ٹی سی کے نائب سربراہ گوبند باسو متاری اور بہت سی دیگر ممتاز شخصیات بھی اس موقع پر موجود تھیں۔
قانون اور انصاف کی وزارت
پریس مراسلہ
بذریعہ نوٹیفکیشن نمبر، کے-110 19/42/2022 یو ایسII/I مورخہ 09نومبر2022 ، ہندوستان کے آئین کی دفعہ 223 کے ذریعے عطا کردہ اختیارات کا استعمال کرتے ہوئے، صدر جمہوریہ ہند،تری پورہ ہائی کورٹ کے سینئرترین جج جناب جسٹس تودوپونوری امرناتھ گوڈ کو، تریپورہ ہائی کورٹ کےچیف جسٹس جناب جسٹس اندراجیت مہانتی کے 11 نومبر 2022 کو ریٹائرمنٹ کے نتیجے میں،اس ہائی کورٹ کا چیف جسٹس کے دفتر کے فرائض انجام دینے کے لیے، تقرری کرتے ہوئے خوشی محسوس کرتے ہیں۔
سٹرک ٹرانسپورٹ اور شاہراہوں کی وزارت
گرین ہائی وے پالیسی کے تحت پروجیکٹوں کی حیثیت
نئی دہلی،2فروری ،2022
گرین ہائی ویز  پالیسی 2015 کا مقصد ملک کی تمام قومی شاہراہوں میں راہداریوں کی شجرکاری کو فروغ دینا ہے۔اس پالیسی کے تحت 244.68 لاکھ درخت دسمبر 2021 تک 869 قومی شاہراہوں کے پروجیکٹوں میں 51178 کلومیٹر کی لمبائی میں لگائے گئے ہیں۔ریاستوں کے مطابق شجرکاری کی تفصیل جدول میں دی گئی ہے۔
مختلف زرعی موسمی علاقوں کےلئے موزوں علاقائی،غیر حملہ آور جھاڑیاں آرائش کے ساتھ ساتھ غیر آرائشی سایہ دار درخت انڈین روڈ کانگریس رہنما خطوط کے تحت لگائے گئے ہیں۔
جدول
‘گرین ہائی وے پالیسی کے تحت منصوبوں کی حیثیت’ کے بارے میں جدول
ریاستوں شجرکاری کی تفصیل
|
|
نمبر شمار
|
|
ریاستیں
|
|
مجموعی طورپر پروجیکٹوں کی تعداد
|
|
پروجیکٹوں کی کُل لمبائی
|
|
لگائے گئے پودوں کی تعداد 
|
|
-
|
|
کرناٹک
|
|
47
|
|
3282.464
|
|
14.55
|
|
-
|
|
مدھ پردیش
|
|
59
|
|
4196.784
|
|
14.80
|
|
-
|
|
اوڈیشہ
|
|
26
|
|
1765.837
|
|
9.13
|
|
-
|
|
ہریانہ
|
|
35
|
|
2290.25
|
|
16.07
|
|
-
|
|
پنجاب
|
|
26
|
|
1114.945
|
|
8.41
|
|
-
|
|
تمل ناڈو
|
|
66
|
|
3767.103
|
|
14.27
|
|
-
|
|
اتراکھنڈ
|
|
13
|
|
551.245
|
|
3.01
|
|
-
|
|
دہلی
|
|
54
|
|
1479.79
|
|
13.30
|
|
-
|
|
گجرات
|
|
59
|
|
3991.517
|
|
16.94
|
|
-
|
|
آسام
|
|
22
|
|
683.98
|
|
4.05
|
|
-
|
|
تلنگانہ
|
|
26
|
|
1779.816
|
|
12.88
|
|
-
|
|
راجستھان
|
|
84
|
|
6232.436
|
|
19.65
|
|
-
|
|
جموں و کشمیر
|
|
16
|
|
567.64
|
|
2.43
|
|
-
|
|
مغربی بنگال
|
|
26
|
|
1565.47
|
|
10.03
|
|
-
|
|
مہاراشٹر
|
|
98
|
|
5086.924
|
|
21.70
|
|
-
|
|
بہار
|
|
44
|
|
2876.58
|
|
13.17
|
|
-
|
|
چھتیس گڑھ
|
|
14
|
|
752.674
|
|
5.47
|
|
-
|
|
جھارکھنڈ
|
|
19
|
|
818.01
|
|
5.12
|
|
-
|
|
ہماچل پردیش
|
|
8
|
|
260.24
|
|
0.86
|
|
-
|
|
کیرالہ
|
|
17
|
|
559.544
|
|
0.68
|
|
-
|
|
اترپردیش
|
|
71
|
|
5093.801
|
|
24.69
|
|
-
|
|
آندھرا پردیش
|
|
39
|
|
2461.254
|
|
13.48
|
|
|
|
کُل
|
|
869
|
|
51178.304
|
|
244.68
یہ معلومات سڑک ٹرانسپورٹ اور شاہراہوں کے مرکزی وزیر جناب نیتن گڈکری نے راجیہ سبھا میں ایک تحریری جواب میں دی۔
ش ح ۔ا م۔
U:988
(Visitor Counter : 67
ریلوے کی وزارت
ریلوے کی وزارت کی مسافروں سے اپیل
نئی دلّی ،29 مئی / بھارتی ریلوے اس بات کو یقینی بنانے کے لئے کہ مائگرینٹ ورکر اپنے اپنے گھروں کو واپس پہنچ سکیں ، یومیہ بنیاد پر خصوصی شرمک ریل گاڑیاں چل رہی ہے ۔ اس بات کا مشاہدہ کیا گیا ہے کہ کچھ لوگوں کو ، جو ان خدمات سے فائدہ اٹھا رہے ہیں ، طبی حالت درست نہیں ہے ، جس سے انہیں کووڈ – 19 وباء کے دوران خطرے میں اضافہ ہو گیا ہے ۔ سفر کے دوران پہلے سے بیماری کی وجہ سے چند اموات ہونے کی بھی اطلاع ہے ۔
کمزور افراد کو کووڈ – 19 سے محفوظ رکھنے کی خاطر ریلوے کی وزارت نے وزارت داخلہ کے 17 مئی ، 2020 ء کے احکامات کے خطوط پر یہ اپیل کی ہے کہ ایسے لوگ ، جو پہلے سے بیمار ہیں  ، حاملہ خواتین اور دس سال سے کم عمر کے بچے اور 65 سے زیادہ عمر کے لوگوں کو ، اُس وقت تک ریل گاڑی کے سفر سے گریز کرنا چاہیئے ، جب تک کہ یہ انتہائی ضروری نہ ہو ۔
بھارتی ریلوے پریوار 24 گھنٹوں اِس بات کو یقینی بنانے کے لئے کام کر رہاہے کہ سفر کی ضرورت والے تمام شہریوں کو ریل خدمات فراہم کی جائیں لیکن مسافروں کا تحفظ ہمارے لئے سب سے اہم ہے ۔ اس لئے ہم اِس معاملے میں تمام شہریوں سے تعاون کی اپیل کرتے ہیں ۔ کسی بھی پریشانی یا ہنگامی صورتِ حال میں آپ ریلوے پریوار سے رابطہ کر سکتے ہیں اور ہم ہر وقت آپ کی مدد کے لئے تیار ہیں ۔  ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2877
(
محنت اور روزگار کی وزارت
نومبر 2022 کے لیے صنعتی کارکنوں کے لیے صارف قیمت کا اشاریہ جاری
اکتوبر 2022 کے مقابلے میں نومبر 2022 کے لیے آل انڈیا سی پی آئی۔ آئی ڈبلیو 132.5  پر کوئی تبدیلی نہیں ہے
لیبر بیورو، جو کہ وزارت محنت اور روزگار کا ایک منسلک دفتر ہے، ملک کے 88 صنعتی لحاظ سے اہم مراکز میں پھیلی 317 مارکیٹوں سے جمع شدہ خوردہ قیمتوں کی بنیاد پر ہر ماہ صنعتی کارکنوں کے لیے صارف قیمت کا اشاریہ مرتب کرتا ہے۔ یہ اعشاریہ 88 مراکز اور کل ہند کے لیے مرتب کیا گیا ہے اور اگلے مہینے کے آخری کام کے دن جاری کیا جاتا ہے۔
نومبر 2022 کے لیے آل انڈیا سی پی آئی۔ آئی ڈبلیو 132.5  پر مستحکم رہا۔ ایک ماہ کی فیصد کی تبدیلی پر، یہ اکتوبر 2022 اور نومبر 2022 کے درمیان مستحکم رہا جب کہ ایک سال پہلے کے انہی مہینوں کے درمیان 0.64 فیصد اضافہ ریکارڈ کیا گیا تھا۔
موجودہ انڈیکس میں زیادہ سے زیادہ قیمتوں میں اضافے کا رجحان متفرق گروپ سے آیا جس کا کل تبدیلی میں0.21 فیصد پوائنٹس کا حصہ رہا ۔ آئٹم کی سطح پر، گندم، گندم کا آٹا، بھینس کا دودھ، گائے کا دودھ، ڈیری دودھ، انڈے مرغی، سورج مکھی کا تیل، پیاز، مرچ خشک، پکا ہوا کھانا، ڈاکٹر/سرجن کی فیس، اسپتال/نرسنگ ہوم چارجز اور بس کا کرایہ وغیرہ انڈیکس میں اضافہ کے لئے ذمہ دار ہیں۔ تاہم اس اضافے پر بڑی حد تک سیب، کیلا، اورنج، بیگن، بند گوبھی، گاجر، گوبھی، کھیرا، لوکی، بھنڈی اور ٹماٹر وغیرہ نے انڈیکس پر قیمتوں میں کمی کا رجحان قائم کرکے روک لگائی ۔
مرکز کی سطح پر، کوربا نے 4.4 پوائنٹس کا زیادہ سے زیادہ اضافہ ریکارڈ کیا اور اس کے بعد چھندواڑہ نے 3.0 پوائنٹس کا اضافہ کیا۔ دوسروں کے علاوہ ، 2 مراکز میں 2 سے 2.9 پوائنٹس، 8 مراکز میں 1 سے 1.9 پوائنٹس اور 29 مراکز میں 0.1 سے 0.9 پوائنٹس کے درمیان اضافہ ریکارڈ کیا گیا۔ اس کے برعکس، کونور اور سولاپور میں زیادہ سے زیادہ 2.2 پوائنٹس کی کمی ریکارڈ کی گئی، اس کے بعد رائے پور 2.0 پوائنٹس کے ساتھ دوسرے نمبر پر ہے۔ دوسروں کے علاوہ ، 12 مراکز میں 1 سے 1.9 پوائنٹس اور 28 مراکز میں 0.1 سے 0.9 پوائنٹس کے درمیان کمی ریکارڈ کی گئی۔ باقی چار مراکز کا انڈیکس ساکت رہا۔
سال بہ سال مہنگائی پچھلے مہینے کے 6.08 فیصد کے مقابلے میں 5.41 فیصد رہی اور ایک سال پہلے کے اسی مہینے کے دوران یہ 4.84 فیصد تھی۔ اسی طرح خوراک کی افراط زر گزشتہ ماہ کے 6.52 فیصد کے مقابلے میں 4.30 فیصد اور ایک سال پہلے کے اسی مہینے کے دوران 3.40 فیصد رہی۔
سی پی آئی۔ آئی ڈبلیو  پر مبنی سال بہ سال افراط زر
اکتوبر، 2022 اور نومبر، 2022 کے لیے آل انڈیا گروپ وار سی پی آئی۔ آئی ڈبلیو
|
|
نمبرشمار
|
|
گروپس
|
|
اکتوبر۔2022
|
|
نومبر ۔2022
|
|
I
|
|
خوراک اور مشروبات
|
|
133.9
|
|
133.3
|
|
II
|
|
پان، سپاری،تمباکو اورنشہ آور اشیاء
|
|
148.5
|
|
148.7
|
|
III
|
|
ملبوسات اور جوتے وغیرہ
|
|
131.9
|
|
132.3
|
|
IV
|
|
رہائش
|
|
121.0
|
|
121.0
|
|
V
|
|
ایندھن اور بجلی
|
|
177.8
|
|
177.8
|
|
VI
|
|
متفرق
|
|
128.4
|
|
129.1
|
|
|
|
عمومی اشاریہ
|
|
132.5
|
|
132.5
سی پی آئی۔ آئی ڈبلیو: گروپس کے اشاریے
ماہ دسمبر 2022 کے لیے سی پی آئی۔ آئی ڈبلیو کا اگلا شمارہ 31 جنوری 2023 کو جاری کیا جائے گا۔
وزارت خزانہ
سی بی ڈی ٹی نے اے وائی 22-2021 کے لئے نئے انکم ٹیکس ریٹرن فارم کا اعلان کیا
نئی دہلی، اپریل2021/مرکزی راست ٹیکس بورڈ نے اے وائی سال 22-2021 کے لئے مورخہ 31 مارچ 2021 کو اعلان نمبر 242  کے ذریعہ انکم ٹیکس ریٹرن فورم کا اعلان کردیا ہے ، کووڈ وبا کے سبب جاری بحران کے مدنظر اور ٹیکس دہندگان کی سہولت کے لئے ، گزشتہ سال کے آئی ٹی آر فارم کے مقابلہ میں آئی ٹی آر فارم میں کوئی اہم تبدیلی نہیں کی گئی ہے۔ انکم ٹیکس ایکٹ، 1961 میں ترامیم میں صرف کچھ ہی کم سے کم تبدیلی ضروری ہے
آئی ٹی آر فارم نمبر 1  اور آئی ٹی آر فارم 4  آسان فارم ہیں جن سے بڑی تعداد میں چھوٹے اور درمیانہ ٹیکس دہندگان کی ضروریات کو مدنظر رکھا جاتاہے ۔ 50 لاکھ روپے تک کی آمدنی والا ایک شخص جو اس آمدنی کو تنخواہ ، ایک گھر کی جائیداد /دیگر ذرائع وغیرہ سے حاصل کرتا ہے، سہج فارم کو بھر سکتا ہے۔ اسی طرح سے کاروبار اور پروگراموں سے ہوئی تخمینہ آمدنی کی شمار کی تجاویز کے تحت کل 50 لاکھ روپے کی آمدنی رکھنے والے شخص، ہند ، غیر منقسم خاندان  اور فرم  کے علاوہ سوگم کے ذریعہ اپنا آئی ٹی آر بھر سکتےہیں۔
کاروبارسے آمدنی حاصل نہ کرنے والے شخص اور ایچ یو ایف  آئی ٹی آر-2 داخل کرسکتے ہیں جبکہ کاروبار یا پیشہ سے آمدنی رکھنےو الے شخص آئی ٹی آر فورم -3 داخل کرسکتے ہیں۔ ذاتی، ایچ یو ایف اور کمپنی کے علاوہ دیگر اشخاص یعنی شراکت دار فرم ، ایل ایل پی وغیرہ آئی ٹی آر فارم- 5 داخل کرسکتےہیں۔ کمپنیاں آئی ٹی آر فرم -6 اور ٹرسٹی ، سیاسی پارٹی ، مذہبی ادارے جو قانون کے تحت انکم ٹیکس سے چھوٹ کا دعوی کرتی ہیں، آئی ٹی آر -7 داخل کرسکتی ہیں۔
گزشتہ برس کے مقابلہ میں آئی ٹی آر فارم بھرنے کے طریقے میں کوئی تبدیلی نہیں ہوئی ہے۔ اعلان شدہ آئی ٹی آر فارم مندرجہ ذیل لنک پر دستیاب ہے:http://egazette.nic.in/WriteReadData/2021/226336.pdf
ش ح۔ ش ت۔
Uno-3308
(Visitor Counter : 119
خواتین اور بچوں کی ترقیات کی وزارت
گود لینے کے ضوابط 2022 پر عمل کرنےکے بعد اب تک کُل 691 بچوں کو گود لیا جاچکا ہے، التوا کے معاملوں کی تعدادجو 905 تھی کم ہو کر 617 پر آ گئی ہے
ہندو گود لینے اور دیکھ بھال کے قانون کے نئے ماڈیول کے تحت پانچ معاملے درج کئے گئے ہیں جبکہ اس سے قبل اس کے تحت 2745 آر آئیز، 13این آر آئیز، 15 اوسی آئی، 38 غیر ملکیوں کے معاملے درج کیے گئے ہیں
ستمبر 2022 کے مہینے میں گود لینے کے ضوابط کے نوٹیفکیشن کے فوراً بعد پچھلے دو ماہ کے دوران پورے ملک کے ضلع مجسٹریٹس نے گود لینے کے سلسلے میں متعدد احکامات جاری کیے ہیں۔ نوٹیفکیشن جاری ہونے کے بعد ابھی تک کل 691 بچوں کو گود لیاگیا ہے۔ نوٹیفکیشن کی تاریخ تک گود لینے کے زیر التوا 905 معاملات تھےاب ان کی تعداد کم ہوکر 617 ہوگئی ہے۔
اب پیپس اپنی آبائی ریاستوں/علاقوں کا انتخاب کر سکتے ہیں۔ یہ اس بات کو یقینی بنانے کے لیے یہ لازمی قرار دیا گیا ہے کہ بچہ اور خاندان ایک دوسرے کے ساتھ اچھی طرح سے گھل مل جائیں،جن کا تعلق ایک ہی سماجی و ثقافتی ماحول سے ہے۔ یہ ماڈیول 10.11.2022 سے شروع ہوا اور اس کے بعد سے 2745 آر آئیز، 13 این آر آئیز، 15 غیر ملکوں میں رہائش کا کارڈ رکھنے والے بھارت نژاد افراد یعنی اوورسیز کارڈ ہولڈر آف انڈیا 38 غیر ملکی جبکہ 5 کیس ہندو گود لینے اور دیکھ بھال کے قانون  کے تحت نئے ماڈیول کی طرز پر درج کیے گئے ہیں۔
اندرون ملک گود لینے کو فروغ دینے کے لیے، گود لینے کے ضوابط 2022 میں ایک نئی شق کو لازمی قرار دیا گیا ہے جن بچوں کے خاندانوں کے بارے میں معلوم نہیں ہوسکا اب انہیں آرآئی،این آر آئی، او سی آئی ، پیپس کو ان کی سینئرٹی سے قطع نظر پیش کیا جا رہا ہے۔ اس اقدام کا پراسپیکٹیو اڈاپٹیو پیرنٹس  کی جانب سے زبردست خیر مقدم کیا گیا ہے۔اس پرووژن کے تحت پہلا ریفرل کیس 14.11.2022 کا ہے اور اب تک 47 بچوں کوریزرو کیا جاچکا ہے۔ دوسری صورت میں ان بچوں کوغیر ملکی پیپس کے پاس بھیج دیا جاتا۔
ایچ اے ایم اے ماڈیول 10.11.2022 سے لاگو کردیا گیاہے۔ یہ ماڈیول ان پیپس کو رجسٹریشن کی سہولت فراہم کر رہا ہے جنہوں نے ایچ اے ایم اے کے تحت گود لیا ہے اور جو بچے کو بیرون ملک منتقل کرنا چاہتے ہیں۔ ایسے پانچ کیس پہلے ہی درج ہو چکے ہیں۔
گود لینے کے احکامات آن لائن سسٹم کے ذریعے جاری کیے جا رہے ہیں۔ ملک کے تمام ڈسٹریک مجسٹریٹ ڈی ایم صاحبان ماڈیول پر رجسٹرڈ ہیں۔ اس سے گود لینے سے متعلق احکامات جاری کرنے کا عمل تیز اور شفاف ہو گیا ہے۔ سی ایم او کے ذریعہ بچوں کی صحت کی حالت کی تصدیق آن لائن سسٹم کے ذریعہ بھی شروع کر دی گئی ہے۔ ماڈیول پر اب تک 338 سی ایم او ز رجسٹرڈکئے جاچکے ہیں۔
گود لینے کے وسائل سے متعلق مرکزی اتھارٹی  بچوں کی بہبود سے متعلق کمیٹیوں کی سطح پر التوا کو کم کرنے کے لیے سرگرم کوششیں کر رہی ہے تاکہ وہ جے جے ایکٹ کے مطابق بچوں کی قانونی حیثیت کا جلد اعلان کر سکے۔سی اے آر اے ہیلپ ڈیسک کی مداخلت سے23.9.2022 کو ضابطوں کے نوٹیفکیشن کے بعد،سی ڈبلیو سی کے زیر التواء معاملات کو کم کر کے 812  کر دیا گیا ہے۔ ضابطوں کے نوٹیفکیشن کی تاریخ سے لے کر19.12.2022 تک، 503 قانونی طور پرگود لینے سرٹیفکیٹ کو اپ لوڈ کیا جا چکا ہے۔
خواتین اور بچوں کی ترقی کی وزارت 23 ستمبر 2022 کو جاری کردہ گود لینے کے ضوابط 2022 کے مطابق گود لینے کے عمل کے باوجود بچوں کی مستقل بادآبادکاری کو یقینی بنانے کے لیے پرعزم ہے۔جے جے ضابطوں کو یکم ستمبر 2022 کو نوٹیفائی کیا گیا تھا ۔ جے جےضابطے 2022 کے تحت، ضلع مجسٹریٹ کو گود لینے کا حکم جاری کرنے کا اختیار دیا گیا ہے۔ پہلے یہ اختیار عدلیہ کے پاس تھا۔
امور داخلہ کی وزارت
مرکزی وزیر داخلہ اور وزیر تعاون جناب امت شاہ نے تمام سرکاری محکموں اور وزارتوں میں ڈیڑھ سال میں مشن موڈ میں 10 لاکھ بھرتیاں کرنے کی ہدایات کے لیے وزیر اعظم نریندر مودی کا شکریہ ادا کیا
نئے ہندوستان کی بنیاد اس کی نوجوان طاقت ہے اور انھیں با اختیار بنانے کے لیے جناب مودی مسلسل کام کر رہے ہیں اور ڈیڑھ سال میں تمام سرکاری محکموں اور وزارتوں میں مشن موڈ میں 10 لاکھ بھرتیاں کرنے کی جناب مودی کی ہدایات نوجوانوں میں نئی امید اور اعتماد پیدا کرے گی
تمام سرکاری محکموں اور وزارتوں میں ڈیڑھ سال میں 10 لاکھ بھرتیاں کرنے کی وزیر اعظم نریندر مودی ہدایت کے مطابق مرکزی وزارت داخلہ نے مشن موڈ میں خالی آسامیوں کو پُر کرنے کے لیے اقدامات کیے ہیں
مرکزی وزیر داخلہ اور وزیر تعاون جناب امت شاہ نے تمام سرکاری محکموں اور وزارتوں میں ڈیڑھ سال میں مشن موڈ میں 10 لاکھ بھرتیاں کرنے کی ہدایات کے لیے وزیر اعظم نریندر مودی کا شکریہ ادا کیا ہے۔
ایک ٹویٹ کے ذریعے، مرکزی وزیر داخلہ نے کہا ”نئے ہندوستان کی بنیاد اس کی نوجوان طاقت ہے، انھیں با اختیار بنانے کے لیے جناب مودی مسلسل کام کر رہے ہیں۔ تمام سرکاری محکموں اور وزارتوں میں ڈیڑھ سال میں مشن موڈ میں 10 لاکھ بھرتیاں کرنے کی جناب مودی کی ہدایت ”نوجوانوں میں نئی امید اور اعتماد پیدا کرے گی۔“
تمام سرکاری محکموں اور وزارتوں میں ڈیڑھ سال میں 10 لاکھ بھرتیاں کرنے کی وزیر اعظم نریندر مودی ہدایت کے مطابق مرکزی وزارت داخلہ نے مشن موڈ میں خالی آسامیوں کو پُر کرنے کے لیے اقدامات کیے ہیں۔
وزارت دفاع
وزیر دفاع جناب راجناتھ سنگھ کے ذریعہ 12 دسمبر 2021 کو انڈیا گیٹ پر دو روزہ 'سورنم وجے پرو' کا افتتاح کیا جائے گا
1971 کی جنگ میں استعمال ہونے والے ہتھیاروں اور آلات کی اہم جنگوں کے ٹکڑوں کے ساتھ نمائش کی جائے گی
نئی دہلی۔ 11 دسمبر 1971 کی جنگ میں ہندوستان کی تاریخی فتح اور ہند-بنگلہ دیش دوستی کے 50 سال مکمل ہونے کی یاد میں 12-13 دسمبر، 2021 کو انڈیا گیٹ، نئی دہلی میں 'سورنم وجے پرو' منایا جائے گا۔ تقریب کا افتتاح وزیر دفاع جناب راج ناتھ سنگھ کریں گے۔ 1971 کی جنگ میں استعمال ہونے والے بڑے ہتھیاروں اور آلات کی اہم جنگوں کے ٹکڑوں کے ساتھ نمائش کی جائے گی۔ افتتاح کے بعد نمائش کو عوام کے لیے کھول دیا جائے گا۔
اختتامی تقریب 13 دسمبر 2021 کو ہوگی جس میں جناب راج ناتھ سنگھ شرکت کریں گے۔ بنگلہ دیش کے معززین سمیت متعدد معزز شخصیات اس تقریب میں شرکت کریں گی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14131
(Visitor Counter : 107